safouaneb/arywiki huggingface dataset:
ألڭوريتم

الخوارزمية اولا لالݣوريتم هي مجموعة ديال الخطوات الحسابية و المنطقية اللي كتجي وحدة مور وحدة باش نلقاو حل ل شي مشكل. و تسمات الخوارزمية بهاد السمية على العالم ابو جعفر محمد بن موسى الخوارزمي اللي ختارعها ف القرن التاسع الميلادي. الكلمة اللي معروفة فاللغات اللاتينية و الاوروپية هي "algorithm"، و فالاصل كان المعنى ديالها كيهضر غير على ثلاثة ديال التراكيب: و تثبت بلي ما كايناش حاجة ل تراكيب زايدة. تعريف رسمي. وخا ما كاينش اتفاق رسمي على تعريف مناسب لـ «الخوارزمية»، راه يقدر نصايبو تعريف ماشي رسمي ليها يلا عتابرناها "مجموعة ديال القوانين اللي كتعبر على سلسلة محددة ديال العمليات" اللي غادي تشمل جميع برامج لورديناتور، حتى البرامج اللي ما كتدارش بيها عمليات حسابية رقمية. و ب النسبة ل شي ناس، اي برنامج هو خوارزمية يلا كان كيحبس فالاخر. كيتطلب ب بساطة باش "يسالي ف عدد محدود ديال الخطوات" و ب النسبة لاخرين، البرنامج هو خوارزمية غير يلا كان كيدير عدد ديال الخطوات الحسابية. و كاين مثال نموذجي ديال لخوارزمية هو خوارزمية اقليدس باش نحدّو الحد الاقصى للقاسم المشترك ديال جوج اعداد. Boolos &amp؛ Jeffrey (1974، 1999) عطاو معنى رسمي للكلمة فهذ الاقتباس: ما كاين حتى واحد يقدر يكتب ب السرعة الكافية، ولا لمدة طويلة كافية، ولا بحجم صغير كافي («صغر و صغر بلا حد… واش غادي تجرب تكتب فوق الجزيئات، فوق الذرات، اولا حتى فوق الالكترونات») ولا يجرب يعدد جميع العناصر ديال مجموعة ما لا نهائية من الاعداد القابلة للتعداد ويكتب سمياتهم، واحد ب واحد، ف شي صيغة عددية. ولكن البشر يقدرو يديرو حاجة مفيدة بنفس القدر، فحالة بعض المجموعات ما لا نهائية ديال الاعداد اللي ما عندهاش حد: يقدرو يعطيو تعليمات واضحة باش نحددو العضو من المجموعة، لمجموعة منتهية، عتباطية و محدودة. هاد التعليمات خاصها تكون واضحة بزاف، و ب الطريقة اللي نقدر نحصلو عليها بواسطة كالكيلاتريس، اولا بواسطة انسان قادر غير يدير عمليات بسيطة بزاف على الرموز. ""
كاراتشي

كاراتشي (بلينݣليزية: Karachi - بلاوردو: كراچى - بالسندي: ڪراچي) هي اكبر مدينا ف پاكيستان و لعاصيما د لمحافضة د السند. هي لعاصيما لقتيصاديا و لمالية د لبلاد، و كانت تا عاصيما ادارية من 1947 ل 1959. جات كاراتشي ف لجنوب د لبلاد، ف الشمال لغربي د الديلطا د لواد د السند، و كاطّل على لبحر لعربي. تيسكنو ف كاراتشي شويا كتر من 20 مليون د الناس، و هو اللّي مخلّيها تكون طانش اكبر مدينا ف لعالم. فيها مطار دولي (مطار جناح، اكبر مطار ف پاكيستان)، و اكبر مرسا ف لبلاد. التاريخ ديالها. لبلاصة اللي فيها كاراتشي سكنو فيها الناس من لعصور لقدام، و كانو فيها بزاف د الدواور مفرقين. ملّي حتلّوها لبريطانيين ف 1839، تطورات دغيا حيت خدّمو بزاف لمرسا ديالها و وسعوه، و ردّوها لعاصيما د السند. من مورا ما ستاقلات پاكيستان، كانو ساكنين فيها جوايه 400 الف واحد، و لكن زادو دغيا، كتيرشي باللي بزاف د لمسلمين د لهند جاو ليها من مورا ما كانو لبلدان بجوج كيجريو على الناس على حساب الديانة. كاراتشي كانت هي اول عاصيما د پاكيستان ملّي ستاقلات ف 1947، و لكن لحكومة بغات تبدّلها لمدينا خرا تكون ف لوسط د لبلاد كتر، و حيت كان لما فيها كيقلال و ضايرا بيها غي الصحرا. داكشي علاش ولاّت راوالپندي هي لعاصيما ف 1959. تا هي من بعد ما بقاتش عاصيما ف 1967، حيت صافي ديك الساعة كانت تبنات لعاصيما الجديدة اسلام اباد. ناس مشهورين منها. بزاف د الناس مشهورين عندهم علاقة ب كاراتشي، و اما تولدو ولا عاشو ولا ماتو فيها. بحال:
شرغو

شرغو (ولا شرٌو ولا سرغو) هوّا نوع ديال حوت ديال لبحر. السمية لعلمية ديالو هيّ "Diplodus sargus". اصل ديال سمية. كلمة "شرغو" جات من صبليونية "sargo". #تحويل ب لعربية كايتسمى #تحويل. ب لامازيغية #تحويل، "اشراغي". ب اللاتينية #تحويل ب الداريجة عندو بزاف د السميات بحال شرغو، شراغي، سارڭا، سارڭالة، لحدّاد، ولّا اوزال. صيّادة. كايتصيّد ف لمغريب ف لموحيط لاطلاسي و هوّا موجود ف طانجا، لعرايش، رّباط، دّار لبيضا، جّديدة، اسفي و صّويرة. كاين تا ف لپلاجات ديال لبحر الدخلاني. النوع ولّا النوع لفرعي لي كايتسمى "لحدّاد" كيكون صعيب ف الصيد حيت ماكيقبلش اي طعم، و قبل مايشد الطعم كايضرب فيه شحال من مرة بحال لحداد.
كلوب د لأداب ضوكي ضوكي!

كلوب د لاداب ضوكي ضوكي! (ب #تحويل، غالبًا مختصرة بسمية DDLC) هي لعبة ڤيديو و رواية بصرية ديال عام 2017 طوراتها فرقة سالڤاطو د لورديناتورات الشخصية. القصة كتبع الطالب الي كينضم لنادي الادب ف الليسي ب اصرار من صاحبتو سايوري، و من بعدها كيعطي الخيار للعّاب باش يعمّر مع اي وحدة من البنات رومانسيا بحال مونيكا، يوري، اولا ناتسوكي. الرئيسة ديال هاد الكلوب هي مونيكا لي كاتبان ف بزاف ديال اللقطات داخل اللعبة. اللعبة كاتضمّن نوع ماشي تقليدي ديال السيناريوهات مع بزاف ديال النهايات المحتملة. و الشخصيات كايطراو ليهم نهايات خايبة مع قرارات اللعّاب و كاتضمّن بزاف ديال المواضيع الحساسة و العميقة. وخا ضاهرياً كاتبان بحال يلا غير سيمولاتور ديال لمصاحبة، هاد اللعبة ف لواقع ميطا-تعاويدية "metafictional"، و فيها عناصر ديال لخلعة النفسية. المواضيع ديال اللعبة. اللعبة فابور ف ويندووز و الماك ؤ اس، و متوفرة على منصة Steam.
ميطا-تعاويد

لميطا-تعاويد () هوّ نوع ديال التعاويد لي كايركّز على لقلدة السردية ديالو بحيت كيفكّر الجمهور بشكل واضح بلي راه كايقرا ولّا كايتفرج ف عامال خيالي. لميطا تعاويد كيكون واعي ب اللوغة، الشكال لادابي و السرد لي مخدّمو، و لاعمال ديال لميطا-تعاويد كيجبدو لانتباه للوضعية ديالهم كـ صنيعة خيالية. لميطا-تعاويد كيتخدّم على ود لپارودي (السخرية) اولا التجاووز ديال التقاليد لادابية، و لاستكشاف ديال لعلاقة بين لاداب و لواقع، لحياة و لفن. وخا لميطا-تعاويد كايتربط سيرتو ب لاداب لمورعصراني، لي تطوّر ف النص د لقرن 20، كاينين اتار ديالو ف اعمال قدم بزاف بحال حكايات كانتربوري، (دجوفري تشوصر، 1387)، ضون كيشوط، لڭزو التاني (ميڭيل دي سيرڤانطيس، 1615)، لعرس لكيماوي د كريستيان روزنكرويتس (يوهان ڤالينتين اندريا، 1617)، لحلم د لغيام ديال التسعة (كيم مان دجونڭ، 1687)، لحياة و لاراء ديال تريسطام شاندي، دجنتلمان (لاورانس سطيرن، 1759)، سارطور ريسارتوس (طوماس كارلايل، 1833، 1834)، و ڤانيتي فير (ويليام مييكپيس ثاكيري، 1847).
لاجنسية

اللاجنسية (ب #تحويل ) هي ملي شيواحد كينقصو ولّا مكيبغيش يدخل ف علاقات جنسية. اللاجنسية ماشي بحال غياب الدافع الجنسي ولا العزوف، هاد الاسباب كتكون محدودة ب لافكار بنادم براسو ؤلا المجتمع، ؤلا حتى الدين. بعض الناس اللاجنسيين مازال كيدخلو فانشطة جنسية واخا هما مكيبغيوش الاتصال الجنسي لبزاف دالاسباب، منها باش يمتعو راسهم ؤلا يحصلو على شريك رومانسي ؤلا حتى يولدو دراري. بعض العلماء كيقولو بلي اللاجنسية هوية جنسية بحال المتلية. البعض الاخر ديال العلماء مكيتافقوش. اللاجنسيين كيريپروزنطيو تقريباً واحد فالمية من گاع السكان.
تشنساو مان

تشنساو مان (بالجاپونية:チェンソーマン)هيّ سيرية د لمانڭا. تشنساو مان خدا واحد الشهرة كبيرة و اعجاب من بزاف ديال الفانز من القصة، الاحداث، الدموية و الحبكة وخا لمانڭا و لانيمي ديالو عامر بشي لقطات اباحية. تال دجنبر 2024، تباعو من لمانڭا 30 مليون نسخة، شي لي كيخليه من اكتر لمانڭات ف لمبيعات ف التاريخ. القصة. القصة ديالها كتبع واحد الدري فقير سميتو دينجي كيدير عقد مع شيطان سميتو بوتشتا، عندو الشكل ديال كلب مع منشار صغير، باش يتحول للراجل المنشار لي كتعطيه القوة يحول اعضاء ديالو لمناشر. دينجي من بعدها كينضم لواحد المنضمة ديال الصيادين لي كتحارب الشياطين ملي كيهددو الجاپون مع اكي وباور، على يد السيدة ماكيما لي كاتعتابر شخصية معقدة و متحكمة لي منبعد غتولي الشريرة الرئيسية ديال القصة. فالارك الثاني القصة كدور على اسا ميطاكا، درية كتقرا فالليسي لي كادخل ف عقد معا شيطانة الحرب لي سميتها يورو.
إسلام أباد

اسلام اباد (بلينݣليزية: Islamabad - بلاوردو: اسلام اباد) هي لعاصيما د پاكيستان و عاشر اكبر مدينا فيها. جات ف الشمال د لبلاد، و عندها منطقا فيديرالية ديالها بوحدها، و تيسكنو فيها شويا كتر من مليون د الناس. اسلام اباد مدينا جديدا، تبنات من الزيرو ف 1960 من مورا ما لحكوما د ديك لوقت بغات تبني عاصيما جديدا من اللّول بلاصة كاراتشي اللي كانت ف لجنوب بزاف. كمل لبني ديالها ف 1967 و ولاّت هي لعاصيما من ديك لوقت. اسلام اباد فيها مطار دولي، تيخدم ليها و لجارتها، لمدينا د راوالپندي. لاصل د السمية. اسلام اباد تاتعني بلاوردو و لفارسية "لمدينا د لاسلام".
فاني فايس (مشروب پودرة)

فاني فايس (ب نّݣليزية: Funny Face) هو مشروب مسحوق كان كيتباع ف مريكان ما بين 1964 و 1994. هاد المشروب كانت كتنتجو شركة پيلزبوري "Pillsbury"، و كان كيجي ف جوايات صغار كيتخلطو مع الما باش يولي مشروب منعش. التاريخ. اول اصدار ديال فاني فايس كان فـ 1964. النكهات اللي كانو ف البداية كانت كل وحدة منها مرتبطة ب شخصية مرسومة على الجوا بشكل فكاهي. من بعد، جوج نكهات تبدلو بسبب الرسومات ديالهم اللي كانت فيها ايحاءات عنصرية، و هما انجون اورونج و تشاينيز تشيري، واللي تعوضو ب سميات جداد اكثر احترام. النكهات. فاني فايس كان كيتباع ف عدة نكهات، وكل وحدة كانت مميزة بالسمية ديالها و بالشخصية اللي كانت مرسومة على البواطة. من بين النكهات اللي تشهرو كاين ڭوفي گراپ، روتن توتن راسبيري، فريكل فايس ستروبيري، و تشو تشو تشيري. مع مرور الوقت، الشركة بدلات بعض النكهات و زادت وحدين خرين، على حساب الاقبال ديال المستهلكين. الجدل. ف وسط الستينات، خرج جدل على جوج نكهات حيث كانو كيستعملو سميّات ورسومات دابا كيتعتابرو عنصرية. انجون اورونج كانت كتستعمل مصطلح "اينجون" #تحويل لي كيعني الامريكيين الاصليين بطريقة مسيئة، و تشاينيز تشيري كانت فيها صورة كاريكاتورية باسلوب كيضحك على الاسيويين. من بعد ما وصلات الشكاوي، الشركة قررت تبدل هاد السميّات و التصاميم باش مايبقاش عندها اي طابع عنصري. التوقف. لماركة شراتها برييدي انترپرايزز ف التمانينات، و بقات كاتنتجها تال 1994. مابين 1994 و 2001، كانت محاولة ديال معاودة لانتاج ديالها، ب عدد ديال التغييرات، و التوزيع ديالها ف مناطق محدودة. ف 28 نونبر 2012، شركة منتوجات ديكاص كرانبيري ردّات 4 ديال الشخصيات و لوجوه د فاني فايس، على ود ماكولات خفيفة.
جيهان كيداري

جيهان كيداري (مزيودة ف 1997 ف الدارلبيضا) مومتيلة و مقدمة برامج مغريبية.
كانجي

الكانجي (ب جاپونية: 漢字) هو اصعب حاجة ف جاپونية، خصوصا عند الناس اللي ماشي جاپونيين. كيتستعمل مع الهيراݣانا و الكاتاكانا فالكتابة ديال اللغة جاپونية. هو اصلا جا من الشينوا، و دخل للجاپون ف القرن الخامس ميلادي، مع دخول الديانة البوذية، حيت كانت اللغة جاپونية غير شفوية، و خداو الكانجي و بدلو فيه شوية باش يوافقهم. التاريخ. الرموز الشينوية دخلات للجاپون فاللول من الخواتم، السيوفا، الصولديات، المرايات، و حوايج خرا اللي كانو كيجيو من الشينوا. ف العصر ديال الامبراطورة سويكو، ولات الجاپون كتصيفط بعتات دبلوماسية للشينوا، و هاد الشي خلا الناس اللي ف القصر الجاپوني يتعلمو يقراو و يكتبو ب الشينوية. ف داك الوقت، ما كانش عند الجاپونيين نظام كتابي، وكانو كيعتمدو غير على الشينوية فالكتابة والقراية. من بعد، طلع واحد النظام اسميتو "كانبون"، اللي كيعتمد على النصوص الشينوية ولكن كيدير ليهم علامات باش الجاپونيين يقدرو يقراوهم بطريقتهم، يعني كيقلبو ترتيب الكلمات وكيزيدو الادوات ديال الجاپونية والنهايات ديال الافعال باش تولي مفهومة عندهم. من بعد، خرج واحد النظام جديد سميتو "مانيوݣانا"، اللي كان كيستعمل شي حروف شينوية ماشي على المعنى ديالهم ولكن على الصوت ديالهم. هاد النظام تطور، و تبسطات الرموز ديالو و ولات "الهيراݣانا"، واللي كانت العيالات هما اللي كيتعلموها، حيت التعليم العالي كان ممنوع عليهم. بزاف ديال الكتوبا الادبية اللي كتبوهم العيالات ف الوقيتة ديال "هييان" كانو مكتوبين بالهيراݣانا. الكاتاكانا طلعات حتى هي بطريقة مشابهة، ولكن اللي داروها هما الطلبة ديال الاديرة (المعابد)، و بسطو الرموز ديال المانيوݣانا باش يخلقو اشكال جديدة. و من بعد، الهيراݣانا والكاتاكانا ولاو كيتسماو بـ"الكانا". ف لفترة لعصرية، الكانجي كيتستعمل باش تكتب السميات، و جدورا ديال الافعال و الصفات. اما الهيراݣانا، كتستعمل باش تكتب النهايات ديال الافعال و الصفات. و الكاتاكانا كتستعمل ف الكلمات اللي جاو من لغات خرا (ماشي من الشينوية)، و ف الكلمات اللي كتقلد شي اصوات، و ف السميات ديال النباتات و الحيوانات (مع بعض الستيتناءات)، و حتى باش تاكد على شي كلمات محددة. القراية. كيتقسمو طرق القراية ديال الكانجي لـ:
ؤكييو-إي

اوكييو-اه (ب الجاپونية: 浮世絵) هي واحد النوع ديال الفن التصويري اللي كان فالجاپون، وبدا فالبدية ديال القرن الـ17. هاد الفن كيعتمد على الرسم ولكن بطريقة ديال الطباعة، كينقشو الرسومات على اللواح ديال الخشب، ومن بعد كيطبعوها على الوراق. كلمة "اوكييو-اه" المعنى ديالها "تصويرة ديال العالم العوام"، واللي كتعني بلي كلشي فهاد الدنيا زائل ومؤقت، بحال الحياة اللي كتدوز دغيا. هاد النوع ديال الفن عرف واحد العصر دهبي فـالوقيتة ديال ايدو (ما بين 1603 و1868)، وكانو الصناع والحرايفية كيتعاملو مع تقنيات الرسم بطريقة جديدة باش يصاوبو بزاف ديال التصاور بتمن مناسب، وكانو موجهين خاصة للتجار والباعة. التقنية. الفنانين كيرسمو اللوحات ديالهم على واحد الوراق شفافة، ومن بعد كيتنقل هاد الرسم لالواح ديال الخشب ديال شجرة حب الملوك (ساكورا). من بعد كيدخلو الحرفيين المهرة، اللي كينقشو الرسم على الخشب بطريقة باينة، وفالخر كيتطبع داك الشي على الورق. تسمى هاد الفن بـ"العالم العائم" جات من المواضيع اللي كانت كتهضر عليهم اللوحات اللولين اللي ترسمو بهاد الطريقة، واللي كانت غالبا كتصور لقطات من الحياة اليومية والعادية ديال الناس. مع الوقت، ما بقاش الامر محدود غير فالرسم، انما الحرايفية بداو كيطبعو حتى الجداول ديال التقويم، بطاقات ديال المتمنيات، كتب مصورة، كتب ديال الترفيه، الدلائل ديال الرحلات، وحتى الاعلانات ديال مسارح الكابوكي، وديور الدعارة، وديور ديال اتاي، والمطاعم، وبلايص خرين اللي كانو كيمشيو ليها الناس فمدينة «ايدو». اصول هاد الفن. الجاپونيين كانو كيعرفو فن الرشم (الطباعة بالحفر البارز) من زمان، ولكن فالبدية كانو غير الرهبان البوديين هما اللي كيمارسوه فالاديرة. وبقاو هكاك حتى لنص القرن الـ17 عاد بانو الصور اللولين المطبوعين اللي كانت المواضيع ديالها دنيوية وماشي دينية. الرسام هيشيكاوا مورونوبو كان عندو دور كبير فانتشار هاد الفن، حيت هو اللي دار الرواشم اللولين (الصور المطبوعة) اللي فيها الوان، وقدر يدمج بين الرسم التقليدي والنقش على الخشب. وفعلا طبع بزاف ديال الكتوبة المصورين، المطويات، والرسومات ديال مناظر طبيعية وغيرها. وهاد الاسلوب بقى خدام حتى للبدية ديال القرن الـ18.
ماتسوو باشو

ماتسوو مانوفوسا لملقب ب باشو (ب #تحويل )، تزاد فـ1644 وتوفى فـ1694. كان شاعر جاپوني معروف بزاف، و كيعتابروه لمعلم الكبير ديال شعر الهايكو، بلا منازع. كان متمكن حتى ف واحد النوع ديال النتر جّاپوني كيتسمى هايبون. كيعتابروه واحد من الركايز لكبيرة ديال الادب جّاپوني ف الوقيتة المعروفة ب «قرن اوساكا الدهبي»، مع جوج ديال الكتاتبيا الكبار خرين هما: شيكاناتسو مونزا-ايمون واهارا شائيكاكو. حياتو. ماتسوو مونيفوسا اللي ولى معروف من بعد ب لقب باشو، كان من واحد الفاميلة ديال الموحاربين (الساموراي). تربى تربية تقليدية، و منين هو باقي صغير خدم مع الولد الكبير ديال سيد المعقل اللي كان تابع ليه. بقى كيخدم معاه حتى توفى داك السيد ديالو الكبير فـ 1666. من بعد، مشى ل مدينة كيوطو (اللي كانت العاصمة الامبراطورية ديك الساعة) باش يكمل قرايتو ف الادب. فـ 1681، قرر يعيش ف العزلة، و مشا سكن حدا مدينة ايدو (اللي هي طوكيو دابا)، ف واحد البلاصة سماها "صومعة الشجرة ديال البانان" (باشو-ان)، و من تم خدا لقب باشو، اللي المعنى ديالها "الشجرة ديال البانان". بدا كيقرى المدهب اللي سميتو زن البودي، و بدى كيمارس التامل. ف العشر سنين اللي بقاو ليه من حياتو، بقا باشو عاطيها غير للترحال و التامل. كان كيدور ف مناطق مختالفة من جّاپون، و كيسالي كل رحلة ب وقت طويل ديال التامل و الانعزال. توفى و هو ف وحدة من هاد الرحالات، و ف اخر ليلة قبل ما يموت، كتب بيت ديال هايكو على ورقة، و قال فيه:مريض وقت ترحالي و لحلام ديالي كتدور طافيةً ف الحقول الدابلة الاعمال ديالو. باشو كتب بزاف ديال الاشعار المعروفة ب سمية الهايكو، و هاد النوع ديال الشعر كيتكون من سبعطاش مقطع صوتي، و كان باشو معروف ب الاتقان ديالو ل هاد الصنعة. زيادة على هاد الاشعار، خلا لينا حتى بزاف ديال الكتوبا اللي كتبهم على المشاهد و التجارب ديالو و هو كيدور ف جّاپون. كتب حتى نوع اخر من الشعر النتري كيتسمى هايبون، و هاد النوع فيه نصوص طويلة شوية، داكشي علاش بزاف د الناس ملي كيبغيو يعاودو هاد الاشعار كيركزو غير على البيت اللخر، حيت كيكون هو اللي كيجمع المعنى كامل. ولكن ف الاصل، الابيات اللولى كانت كتوصف الجو العام اولا السياق اللي كتدور فيه القصيدة، و هاد الشي كيعاون باش نفهمو القصيدة كاملة، و كيعطيها النكهة ديالها الاصلية. باشو ما بغاش ينتامي ل حتى مدرسة شعرية، و ما خلا حتى كتاب منظم يعلم فيه كيفاش كيتكتب هاد النوع من الشعر. ولكن التلامد ديالو جمعو اهم الاعمال اللي دار، و كان من بين اشهرها كتاب كيتسمى "الدرب الضيق ف اقصى المعمورة" (ب جّاپونية : "Oku no hosomichi")، اللي كتبو ف 1689. دابا، هاد الاعمال ديال باشو ولات مرجع كبير لاي شاعر كيبغي يعبر على احساس خاص، ولا على مشهد طبيعي، ولا على فكرة عامة، غير ف تلاتة د السطور.
نو (مسرح)

النُّو (ب جّاپونية: 能) هو واحد الفن ديال المسرح الجّاپوني، اللي كيرجع ل ربعطاش قرن. فهاد المسرح، كيلبسو الممتلين الماصكات، وكيتكلمو كاملين بنفس النبرة فالصوت، وكيرافقهم فرقة موسيقية فيها الات تقليدية. الخشبة ديال المسرح كتكون فالهوا الطلق، والسقف ديالها كيتسند على ربعة ديال الركايز ديال الخشب. هاد الفن عندو واحد السحر خاص، والماصكات والشكال ديالها المختالفين كترمز للشخصية ديال اللي لابسها. التاريخ. بدات تتبان العلامات اللولى ديال هاد المسرح من القرن 13، ومن بعد تزاد «مسرح نو» ملي تخلطات جوج تقاليد قديمة جّاپونيين: هما الـ«كاغورا»، اللي هو فن مسرحي بالاشارات وكيتدار بالشطيح، و«الحوليات» اللي كانت كتنظم فشكل ديال اشعار وكايقراوها الرهبان البوديين اللي كيدورو من بلاصة لبلاصة. الممتلين كيلبسو ماصكات خاصة ملي كيديرو العرض، وغالبا كتدار فمناسبات خاصة، وخصوصا فشي مزارات ديال الديانة الشينطوية المخصصة لعبادة الكامي. الشوݣون ولا كبار الزعما الاقطاعيين (اللي كيتسماو «دائي-ميو») كانو كيرعاو بعض الفرق المسرحية، وهاد الفن كيتوارثوه الممتلين من جيل لجيل. مسرح «نو» تطور وخدا بزاف ديال الشكال، سوا عند الناس اللي لاباس عليهم ولا عند الدراوش. وكان هو الساس اللي خرجت منو مسارح خرى، بحال «كابوكي». وملي جا «زي-امي»، دار القوانين ديال هاد المسرح، وتجمعو الكتوبا ديال هاد النوع ديال المسرح والعروض ديالو، واخر مسرحية معروفة ديال هاد النوع كترجع للقرن 16. العروض. مدة العرض كتكون ما بين نص ساعة حتى لجوج ديال السوايع، وكيتقدمو خمسة د العروض فالنهار فاليامات المخصصة لهاد المسرح، وكل عرض كيهضر على مواضيع مختالفين. الخشبة ديال المسرح مبنية على الستيل ديال الشينوا، وعندها شكل مستطيل، ومفتوحة من تلاتة د الجهات، ما عدا الجهة اللي فاللور، اللي كيحطو فيها لوحة مرسوم فيها شجرة ديال الارز. كاينين ربعة ديال ركايز كيبينو جناب ديال الخشبة. زيادة على هاد الشي، كاين واحد الكولوار صغير كيدخلو منو الممتلين باش يطلعو للخشبة، وهاد الفكرة خداوها وطوروها من بعد فمسرح الكابوكي، واللي كيتسمى حتى "طريق الزهور". الممتلين. كاينين ربعة ديال النواع ديال الممتلين، وكيتقسمو الادوار ديالهم على تمانية ادوار رئيسية: كل واحد من هاد النواع، كما تيبان عندو دور محدد، ولكن كيخدمو كاملين باش يعطيو العرض ديال "نو" الشكل ديالو المميز والنهائي. المواضيع. مسرح «نو» كيستعمل هاد النواع بربعة ديال الممتلين اللي هدضرنا عليهم قبل، وكيعاتمد على ترات تقليدي فيه علاين 250 مسرحية. هاد المسرحيات كتقسم لستة ديال النواع على حساب المواضيع ديالها: كل نوع عندو طابع خاص ديالو، وكيساهم فالغنى والتنوع ديال هاد الفن العريق.
مريم المعتمد

مريم المعتمد (مزيودة ف 1984) عالمة مغريبية ديال لفلك، لاصطروفيزيك (فيزيك كونية) و عولوم د لكواكب. المعتمد خدمات باحتة ف جامعة كورنيل ف نيويورك، و ف معهد لبحت د الجنوب لغربي "Southwest Research Institute". لمجال ديال لبحت ديالها كيشمل لحلقات ديال لكواكب و الديناميكا ديال لمدارات. ف 2025، لفرقة د لبحت لي كاتراسها كتاشفات قامار جديد ديال كوكب ؤرانوس. لكويكب 27539 ولّا 2000 HB97 تسمى "المعتمد" "Elmoutamid" كـ تكريم للمجهودات ديالها. حياتها. مريم المعتمد كبرات و خدات لباك ديالها ف ليسي محمد لخامس ف الصويرة. ف 2003 خدات ڤيزا ل فرانسا و مشات تماك باش تقرا ف جامعة پاري ديضرو، فين خدات ليصونص ف الصيونص د لانجينيوري ف 2008. ف 2010 خدات ماصطر ف الديناميكا ديال السيستيمات الجابدية ف لوبصيرڤاطوار د پاري، فرانسا، و ف 2013، خدات الدوكتورا ديالها ف لميكانيك د لاجرام السماوية من نفس لمعهد، و دارت من بعد لپوسط ضوك ف جامعة كورنيل لميريكانية. لكاريير. ف لپوسط ضوك، خدمات المعتمد على داطا ديال اجهيزا من السيستيم د التصوير لعلمي (#تحويل ) ISS و السپيكطروميتر د التخطيط ديال تحت لحمر لمتشاف (#تحويل ) VIMS ديال مهمة كاسيني. و كانت مساهمة ف لاكتشاف ديال السيستيم د لحلقات على كويكب شاريكلو. ف 2025، لفرقة د لبحت لي كاتراسها كتاشفات قامار جديد لي عندو السمية لمؤقتة S/2025 U 1 ديال كوكب ؤرانوس، ب لاعتماد على لمراقبة د لمعطيات لي جمعها طيليسكوپ دجيمس ويب ف 2 فبراير 2025. لقامار الجديد لي كتاشفو هوّ لقامار نمرة 29 ديال ؤرانوس، نمرة 14 من لاقمار الدخلانية ديالو، عندو دياميطر د 10 كيلوميطر (اصغر قامار ديال ؤرانوس تكتاشف تال دابا)، و كيبعد على لكوكب ديالو ب كتر من 56000 كيلوميطر. عضوية. المعتمد كانت باحتة مساعدة ف مركز كورنيل ديال لاصطروفيزيك و الصيونص د لكواكب مابين 2014 و مارس 2024، و موراها نضمّات ل معهد لبحت د الجنوب لغربي Southwest Research Institue. و هيّ عضوة ف معهد كارل سيݣان. ف 2018، ولات عضوة ف لاكاديمية لافريقية ديال الصيونص AAS.
لمنتخب لوطني الجاپوني د لكورة

لمنتخب لوطني الجاپوني د لكورة (ب الجاپونية サッカー日本代表، "صاكّا نيهون ضايهو") لمعروف ب لقب "الساموراي الزورق" (ب الجاپونية サムライ・ブルー، "سامورايْ بورو") هوّ لفرقة لي كاتمتل الجاپون ف لكورة د الرجال. كاتسيّرها الجامعة الجاپونية د كورة JPA، لي هيّ لمؤسسة لي كاتحكم لممارسة د كورة ف الجاپون. قبل التمانينات د لقرن 20، لمنتخب د الجاپون كان مكوّن سيرتو من هواة، حيت هاد الرياضة ماكانتش شعبية بزاف محلياً بحال لبيزبول و السومو. من لبدية د التسعينات، بعدما تطورات النزعة لاحترافية، بدات الجاپون كاتبان كـ قوة ف لكورة د اسيا. لمنتخب د الجاپون تاهل ل جميع منافسات كاس لعالم من 1998 (منها مرة فاش نضماتها معا كوريا الجنوبية ف 2002)، و لمنتخب طلع للدور التاني 4 د لمرات ف 2002، 2010، 2018، و 2022. و ربح كاس اسيا 4 د لمرات ف 1992، 2000، 2004، و 2011، لي هوّ الروكور ف لمنتخبات د اسيا. زيادة على هادشي كان لوصيف ف كاس لكونفيديراليات د فيفا 2001 و كاس اسيا 2019. الجاپون هيّ وحدة من 3 د لمنتخبات ف لكونفيديرالية د كورة ف اسيا لي وصلو ل شي فينال ف وحدة من التورنوات د فيفا د الرجال لكبار، و الجوج لخرين هوما ؤسطراليا و السعودية. التطور السريع ديال الجاپون كان مصدر الهام و ميتال على كيفاش لبلدان يقدرو يطوّرو كورة عندهم. لمنافسين لقاريين ديالهم هوما كوريا الجنوبية، و مؤخرا تا ؤسطراليا؛ و طوّرو تنافسية تا معا ايران و السعودية. لمنتخب د الجاپون كان اول واحد كيشارك ف كوپا اميريكا من برّا قارة اميريكا، حيت تعرضو باش يشاركو ف 1999، 2011، 2015، و 2019، وخا ماقبلو لمشاركة غير ف النوساخ د 1999 و 2019. ف يوليوز 2025، كان لمنتخب مكلاصي نمرة 15 ف لكلاصمة ف فيفا، يعني اللول ف لمنتخبات د اسيا.
موراساكي شيكيبو

موراساكي شيكيبو (مزيودة ف ج. #تحويل، توفات ف ج. #تحويل ولّا 1025) لمعروفة ب شيجو (ب الجاپونية 紫女، حرفياً "لالة موراساكي") كان كاتيبة روائية، شاعيرة و وصيفة ملكية جاپونية. كانت خدمات ف لقصر لامبراطوري ف وقيتة هييان. هيّ معروفة سيرتو ب روايتها قصة ڭينجي، لي كاتّعتابر من اول الروايات لي تكتبو ف لعالم، و تكتبات ب الجاپونية مابين عام 1000 و 1012. "موراساكي شيكيبو" هيّ سمية وصفية، و سميتها لحقيقية مامعروفاش، ولايني تقدر تكون هيّ فوجيوارا نو كاوروكو (ب الجاپونية 藤原香子) لي تدكرات ف جورنال د لقصر ف 1007 ب عتيبارها وصيفة ملكية. لعيالات ف وقيتة هييان كانو مقصيين من تعلام الشينوية، اللوغة لمكتوبة د لحكومة ف الجاپون، ولايني موراساكي لي كبرات ف دار بّاها لي كان مطّلع بزاف، بيّنات قدرات كبيرة ف لكلاسيكيات الشينوية من صغرها، و ستاطعات تهضرها ب طلاقة. تجوجات ف نصاصات لعشرينات و ولدات بنت هيّ الشاعيرة دايني نو سانمي و راجلها توفى عاماين مور جواجهم. ماشي واضح فوقاش بدات كاتكتب قصة ڭينجي، ولايني غالبا بدات فاش كانت مجوجة ولّا غير شوية مورما ولّات هجّالة. ف جوايه 1005، تعيّط ليها من عند فوجيوارا نو ميتشيناڭا باش تولي وصيفة ملكية ديال لامبراطورة صووشي ف لقصر لامبراطوري، غالبا بسباب الشهرة ديالها كـ كاتيبة. بقات كاتكتب ف فترة خدمتها، و زادت مشاهد من لحياة ف لقصر ف كتاباتها. مور 5 ولّا 6 سنين خرجات من لقصر، و تقاعدات معا لامبراطورة ف منطقة ضاية بيوا. الدارسين كيختالفو على لعام د موتها. اغلبية متافقين على عام 1014، ولايني كاين لي قتارح بلي تقدر تكون باقية حية ف 1025. موراساكي كتبات يوميات لالة موراساكي، لي هوّ مجلد ديال لقصايد الشيعرية زيادة على قصة ڭينجي. ف ضرف 10 سنين كان هاد اللخر تنتاشر ف لاقاليم د الجاپون، و ف ضرف قرن ولّى كيتعتابر من لكلاسيكيات ديال لاداب الجاپوني و مادة ديال النقد لاكاديمي. مابين 1925 و 1933 تطرجم للنڭليزية. الدارسين باقين كيعتارفو ب لاهمية د خدمتها، لي كاتعكس لمجتمع د لقصر د هييان ف لاوج ديالو. من لقرن 13، لاعمال ديالها تمتّلو من عند الرسامين الجاپونيين و النحاتين د لخشب ديال فن اوكييو-اي.